stanford-oval/wikipedia huggingface dataset:
צעצוע של סיפור

| --- | --- |

 בימוי:  ג'ון לאסיטר 
 הופק בידי:  בוני ארנולד רלף גוגנהיים אד קאטמל סטיב ג'ובס
 תסריט:  ג'וס וידון, אנדרו סטנטון, ג'ואל כהן ואלק סוקולוב
 עריכה:  לי אנקריץ' 
 מדבבים:  טום הנקס (שריף וודי) ג'ון רצנברגר (האם) אנני פוטס (בו פיפ) אריק וון דטן (סיד פיליפס) ג'ון מוריס (אנדי דייוויס) ג'ים ורני (סלינקי) דון ריקלס (מר ראש תפוד) וולאס שון (רקס) טים אלן (באז שנות-אור) לורי מטקאלף (גברת דייוויס) 
 מוזיקה:  רנדי ניומן 
 מדינה:  ארצות הברית 
 חברת הפקה:  פיקסאר, סרטי וולט דיסני 
 חברה מפיצה:  Buena Vista Pictures Distribution
 שיטת הפצה:  הפצה לאולמות הקולנוע 
 הקרנת בכורה:  22 בנובמבר 1995 ישראל 15 במרץ 1996 (גרסה אנגלית, מתורגמת לעברית) ישראל 16 במרץ 1996 (גרסה מדובבת לעברית)
 משך הקרנה:  82 דקות
 שפת הסרט:  אנגלית 
 סוגה:  סרט חבר'ה, סרט הרפתקאות, סרט פנטזיה, סרט קומדיה 
 תקציב:  $30,000,000
 הכנסות:  $361,958,736
 הכנסות באתר מוג'ו:   toystory
 פרסים:  פרס אוסקר להישגים מיוחדים (ג'ון לאסיטר)  פרס אנני לפסקול הטובה ביותר  Annie Award for Best Production Design in an Animated Feature Production  פרס אנני לבימוי הטוב ביותר  פרס אנני לסרט הטוב ביותר  Annie Award for Character Animation in a Feature Production  פרס אנני לתסריט הטוב ביותר 
 סרט הבא:  צעצוע של סיפור 2 
 אתר רשמי
 דף הסרט ב־IMDb
 
צעצוע של סיפור (באנגלית: Toy Story) הוא סרט קולנוע אמריקאי בהנפשה ממוחשבת משנת 1995, שנוצר על ידי פיקסאר והופץ על ידי Buena Vista Pictures Distribution שבבעלות חברת וולט דיסני. הוא מסמן את הסרט הראשון בסדרת סרטי "צעצוע של סיפור", והיה הסרט המונפש הראשון של פיקסאר וכן הסרט הראשון בתולדות הקולנוע שנוצר בהנפשה ממוחשבת במלואו. הסרט מספר את הסיפור של צעצועים שמתעוררים לחיים כאשר אנשים לא נמצאים בסביבה, מתמקד בשני דמויות ראשיות: וודי, בובת קאובוי שמדברת, ובאז שנות אור, אסטרונאוט מהחלל החיצון שעושה כל מאמץ להוכיח את עצמו. בעקבות ההצלחה הגדולה של הסרט, "צעצוע של סיפור" הפך לפרנצ'ייז גדול, כולל סרטים נוספים, משחקי וידאו, ספרים ומוצרים רשמיים. את הסרט ביים ג'ון לסטר שלימים הפך למנכ"ל החברה.
ב-1999 יצא סרט ההמשך, "צעצוע של סיפור 2", בשנת 2010 יצא הסרט השלישי, "צעצוע של סיפור 3" וב-2019 יצא "צעצוע של סיפור 4" וב-2023 הוכרז "צעצוע של סיפור 5".
ב-2009 הוקרנה בבתי הקולנוע במספר מדינות גרסת תלת־ממד של הסרט, לקראת יציאת הסרט השלישי בסדרה.
הסרט עלה בדיסני+ לכבוד השקתה בישראל ב-16 ביוני 2022.
דמויות ומדבבים

| שם הדמות | שם המדבב/ת בשפת המקור | שם המדבב/ת בעברית | אודות הדמות |
| --- | --- | --- | --- |
| שריף וודי | טום הנקס | דרור קרן | בובת שריף, הבובה האהובה ביותר על אנדי. |
| באז שנות-אור | טים אלן | אלון נוימן | בובת מגן-חלל וגיבור מלא בחידושים טכנולוגיים (כגון כפתור למכת קראטה), גם היא בובה אהובה ביותר על אנדי |
| מר ראש תפוד | דון ריקלס | שמעון כהן | בובה בצורת תפוח-אדמה שיש להרכיבה. בדרך כלל הוא זעפן וציני. יש לו אישה ושמה גברת ראש תפוד והם נשואים באושר |
| רקס | וואלאס שון | ליאור זוהר | בובת טירנוזאורוס-רקס בצבע ירוק גדול וגבוהה, אך ביחס למראהו הוא דמות המבוהלת מהעולם בצורה קיצונית ומגושם. אינו מצליח להיות מבהיל |
| סלינקי | ג'ים וארני | יהודה אפרוני | בובת כלב קפיצית. יד ימינו הנאמן של וודי. מתחנף אליו בצורה קיצונית |
| האם | ג'ון ראטזנברגר | אבי אוריה | קופת חיסכון בצורת חזיר בצבע ורוד |
| בו פיפ | אנני פוטס | שרון אלימלך | בובת רועת צאן. בבעלותה שלוש כבשים, והיא נוהגת להחזיק תמיד מקל רועים. היא מאוד מחבבת את וודי. בדרך כלל נמצאת עם הכבשים. שמה לקוח משיר-הילדים "בו-פיפ הקטנה" |
| סמל | רונלד לי ארמי | אורי הוכמן | צעצוע של חייל פלסטיק שמפקד על פלוגת חיילי פלסטיק. הפלוגה מבצעת הרבה מבצעים חשובים בעולם הצעצועים |
| סיד פיליפס | אריק וון דטן | יובל סגל | השכן הסאדיסט של אנדי שמתעלל בצעצועים |
| חנה פיליפס | שרה פרימן | חני מילר | אחותו של סיד |
| אנדי | ג'ון מוריס | גיל סגל | ילד קטן שאוהב לשחק בצעצועים |
| אמא של אנדי | לורי מטקאלף | רמה מסינגר | אימו של אנדי |
פסקול

בישראל יצא פסקול הסרט בגרסה הכוללת את שירי הסרט בגרסתו האנגלית, וארבע רצועות בונוס של שירי הסרט בגרסתם העברית, כפי שבוצעו בסרט (השירים ברובם קוצרו בגרסת הסרט, ואלו הגרסאות העבריות שזמינות בתקליטור). הדיסק יצא תחת חברת הד ארצי ב-1995 והיה נדיר יחסית להפצות העבריות של סרטי דיסני בפסי קול. העטיפה, בנוסף הייתה בכיתוב באנגלית ומה שהבדיל בינה לבין הגרסה הרגילה הייתה מדבקה לבנה.
כל השירים נכתבו והולחנו על ידי רנדי ניומן.
| צעצוע של סיפור> מס' | צעצוע של סיפור> שם | צעצוע של סיפור> משך | צעצוע של סיפור>  | צעצוע של סיפור>  | צעצוע של סיפור>  | צעצוע של סיפור>  | צעצוע של סיפור>  | צעצוע של סיפור>  | צעצוע של סיפור>  |
| --- | --- | --- | --- | --- | --- | --- | --- | --- | --- |
| 1. | You've Got a Friend in Me (בוצע על ידי רנדי ניומן)   | 02:04 |  |  |  |  |  |  |  |
| 2. | Strange Things (בוצע על ידי רנדי ניומן)   | 03:18 |  |  |  |  |  |  |  |
| 3. | I Will Go Sailing No More (בוצע על ידי רנדי ניומן)   | 02:57 |  |  |  |  |  |  |  |
| 4. | Andy's Birthday  | 05:58 |  |  |  |  |  |  |  |
| 5. | Soldier's Mission  | 01:59 |  |  |  |  |  |  |  |
| 6. | Presents  | 01:09 |  |  |  |  |  |  |  |
| 7. | Buzz  | 01:40 |  |  |  |  |  |  |  |
| 8. | Sid  | 01:21 |  |  |  |  |  |  |  |
| 9. | Woody and Buzz  | 04:29 |  |  |  |  |  |  |  |
| 10. | Mutants  | 06:05 |  |  |  |  |  |  |  |
| 11. | Woody's Gone  | 02:13 |  |  |  |  |  |  |  |
| 12. | The Big One  | 02:51 |  |  |  |  |  |  |  |
| 13. | Hang Together  | 06:02 |  |  |  |  |  |  |  |
| 14. | On the Move  | 06:18 |  |  |  |  |  |  |  |
| 15. | Infinity and Beyond  | 03:09 |  |  |  |  |  |  |  |
| 16. | You've Got a Friend in Me (דואט) (גרסת דואט שבוצעה על ידי רנדי ניומן ולייל לובט)   | 02:42 |  |  |  |  |  |  |  |
| 17. | אני חבר שלך (בוצע על ידי דני בסן)   | 01:29 |  |  |  |  |  |  |  |
| 18. | דברים מוזרים (בוצע על ידי דני בסן)   | 02:18 |  |  |  |  |  |  |  |
| 19. | לא אעוף יותר (בוצע על ידי דני בסן)   | 02:00 |  |  |  |  |  |  |  |
| 20. | אני חבר שלך (דואט) (בוצע על ידי דני בסן ומומי לוי)   | 02:03 |  |  |  |  |  |  |  |
| משך כולל: | משך כולל: | 59:34 |  |  |  |  |  |  |  |
ראו גם

צעצוע של סיפור (זיכיון)
משגרי החלל של באז שנות אור
צעצוע של סיפור 2 (1999)
צעצוע של סיפור 3 (2010)
צעצוע של סיפור 4 (2019)
צעצוע של סיפור 2

| --- | --- |

כרזת הסרט "צעצוע של סיפור 2" בישראל
 בימוי:  ג'ון לאסיטר אש ברנון- במאי משנה לי אנקריץ'-במאי משנה
 הופק בידי:  Helene Plotkin, Karen Robert Jackson 
 תסריט:  אנדרו סטנסטון ריטה הסיאו דאג צ'מברלין כריס ווב על פי סיפור מאת: ג'ון לאסיטר פיט דוקטר אש ברנון
 עריכה:  לי אונקריך אדי בליימן דייוויד-איאן סולטר
 מדבבים:  טום הנקס (שריף וודי) לורי מטקאלף (גברת דייוויס) ג'ון מוריס (אנדי דייוויס) אסטל האריס (Mrs. Potato Head) אנדרו סטנטון (Evil Emperor Zurg) ג'ו ראנפט (Wheezy) ג'ונתן האריס (Geri) ויין נייט (Al McWhiggin) ג'ון רצנברגר (האם) וולאס שון (רקס) טים אלן (באז שנות-אור) ג'ים ורני (סלינקי) ג'ואן קיוזאק (ג'סי) דון ריקלס (מר ראש תפוד) קלסי גראמר (פיט המסריח) אנני פוטס (בו פיפ) 
 מוזיקה:  רנדי ניומן 
 צילום:  שרון קלהאן
 מדינה:  ארצות הברית 
 חברת הפקה:  פיקסאר 
 חברה מפיצה:  בואנה ויסטה
 שיטת הפצה:  וידאו על פי דרישה, הפצה לאולמות הקולנוע, ישירות לווידיאו 
 הקרנת בכורה:  ארצות הברית 24 בנובמבר 1999 ישראל 6 באפריל 2000
 משך הקרנה:  92 דקות
 שפת הסרט:  אנגלית 
 סוגה:  סרט חבר'ה, סרט פנטזיה, סרט פלאשבק, סרט קומדיה 
 תקציב:  $90,000,000
 הכנסות:  $485,015,179
 הכנסות באתר מוג'ו:   toystory2
 סרט קודם:  צעצוע של סיפור (1995)
 סרט הבא:  צעצוע של סיפור 3 (2010)
 אתר רשמי
 דף הסרט ב־IMDb
 
צעצוע של סיפור 2 (באנגלית: Toy Story 2) הוא סרט קולנוע משנת 1999, המהווה סרט ההמשך ל"צעצוע של סיפור" משנת 1995. את הסרט ביים במאי הסרט הראשון ג'ון לאסיטר. הסטודיו פיקסאר הפיק את הסרט וחברת וולט דיסני הפיצה אותו ברחבי העולם. זהו הסרט השלישי שפיקסאר הפיקו. סרט זה הופק תחילה עבור קלטות וידאו ו-DVD בלבד, אך לבסוף הוחלט להפוך את הסרט לסרט המיועד לאקרנים, וכך היה בשנת 1999, ונחל להצלחה רבה. בהמשך הוא יצא בצורת קלטות וידאו ו-DVD.
הסרט עלה בדיסני+ לכבוד השקתה בישראל ב-16 ביוני 2022.
דמויות ומדבבים בעברית > צעצועים

שריף וודי (דרור קרן) - גיבור הסרט הראשון מופיע גם בסרט ההמשך. וודי הוא שריף צעצוע ששייך לאנדי. הוא היה הצעצוע האהוב על בעליו עד שהגיע באז שנות אור- מגן החלל. בסרט "צעצוע של סיפור 2" הוא לומד כי הוא צעצוע נדיר מאוד וכי "מלך הצעצועים", בעל חנות צעצועים גדולה, מעוניין בו מאוד כדי להשלים סדרה יוקרתית של צעצועים נדירים שהופיעו פעם בסדרת טלוויזיה לילדים.
באז שנות-אור (אלון נוימן) - בסרט הראשון נתגלע סכסוך בינו לבין וודי, והם לבסוף נהפכים לידידים טובים. בסרט ההמשך באז שנות אור מוביל מבצע חילוץ כדי לשחרר את חברו וודי מידיו של "מלך הצעצועים" ומוביל את כל חבריו הצעצועים לחנותו של "מלך הצעצועים".
באז המתחזה (אלון נוימן) - צעצוע זהה לבאז. אינו יודע שאינו אלא צעצוע. לוכד את באז המקורי בקופסה בחנות הצעצועים של אל, בעוון "בגידה" ויציאה מהקופסה בטרם הזמן. המתחזה מוביל את החבורה לשחרר את וודי, עד שבאז המקורי משתחרר.
מר ראש תפוד (שמעון כהן) - ראש-תפוד, בובה בצורת פרצוף שיש להרכיבה. בדרך כלל הוא זעפן וקשוח
גברת ראש-תפוד (אתי שילוני) - אשתו של מר ראש תפוד. הם חברים והיא גורמת לו להתאהב בה כל פעם מחדש. היא גם כמו מר תפוד בובה בצורת פרצוף תפוח אדמה היא לעומת אדון תפוד רגשנית ואוהבת. היא תמיד מסודרת ומפונקת.
סלינקי (יהודה אפרוני) - בובת כלב קפיצית וחברו של וודי.
רקס (ליאור זוהר) - בובת טירנוזאורוס-רקס בצבע ירוק, אשר חובב משחקי מחשב של באז שנות אור. מאוד מגושם.
הָאם (אבי אוריה) - קופת חיסכון בצורת חזיר בצבע ורוד.
העלמה בו-פיפ (עדי טופול) - רועת כבשים אשר מחבבת את וודי.
הכבשים (ללא קול) - בובה של כבשה עם שלושה ראשים. נמצאת בדרך כלל עם העלמה בו-פיפ.
ג'סי (שרית וינו אלעד) - בוקרת עיקשת.
עין-השור (ללא קול) - הסוס הנאמן של וודי וג'סי.
פיט המסריח (יוסי יבלונקה) - כורה ומחפש זהב. מתגלה לבסוף כרשע. הופיע עם וודי, ג'סי ועין-השור בתוכנית עבר שירדה לאחר שילדים חדלו להתעניין בה.
זורג (מיכה מורים) - אויבו המושבע של באז שנות אור. בסרט הוא מופיע ומנסה להרוג את "באז המתחזה", ולבסוף הם נקשרים לאחר שזורג טוען שהוא אביו של באז המתחזה (בדומה לדארת' ויידר מסרטי מלחמת הכוכבים).
ברבי (הילה סורג'ון פישר) - בובת ברבי חייכנית אשר מוצגת כמדריכת טיולים שלא מפסיקה לחייך.
סמל (אורי הוכמן) - צעצוע של חייל פלסטיק שמפקד על פלוגת חילי פלסטיק. הפלוגה מבצעת הרבה מבצעים חשובים בעולם הצעצועים.
ויזי (אבי חדש) - פינגווין צפצפה אשר הועמד למכירה על ידי אימו של אנדי אך וודי מציל אותו.
החייזרים - 3 בובות חייזרים בעלי 3 עיניים באז ראש תפוד האם סלינקי וודי ועין השור הביאו אותם מהמכונית של הפיצה.
דמויות ומדבבים בעברית > בני-אדם

המשפץ - מתקן צעצועים מבוגר. תיקן את וודי לאחר שזרועו נקרעה. הופיע במקור בסרט הקצר של פיקסאר "המשחק של גרי".
אנדי דייוויס (דניאל מגון) - ילד בן שש. הבובות האהובות עליו ביותר הן וודי ובאז. מלבד זאת הוא רוחש רגשות חיבה כלפי כל אחת מהבובות שלו וכאשר צריך לבחור אחת מהן הוא מתלבט. תיקן את וודי בסוף הסרט לאחר שזרועו נקרעה בשנית.
מולי דייוויס (קול תינוק) - אחותו בת השנה של אנדי.
גב' דייוויס (רמה מסינגר) - אמא של אנדי ומולי, לא ידוע מה שמה.
אל (אברהם מור) - בעל חנות צעצועים גדולה. הייתה לו פרסומת על באז שנות-אור בסרט הראשון, הוא מופיע בפרסומת לחנותו בתור תרנגולת. הוא גם אספן צעצועים ומשלים בעזרת וודי את הסדרה של הצעצועים הנדירים מהסדרה משנות ה-50 (ג'סי, עין-השור ופיט) והולך למכור את הרביעייה למוזיאון "קונישי" בטוקיו שביפן ולהרוויח כסף רב. וודי נלחם כדי לברוח ממנו וגורר אחריו את ג'סי ועין-השור. גנב את וודי לאחר שאימו של אנדי הודיעה לו שוודי אינו למכירה (אף על פי שאל הציע לה סכום נאה עבור וודי).
ראו גם

צעצוע של סיפור (זיכיון)
אבנר בר-און

| --- | --- |

 לידה:  17 באפריל 1909 סרייבו, האימפריה האוסטרו-הונגרית 
 פטירה:  3 בדצמבר 1998 (בגיל 89) 
 מקום קבורה:  הרצליה 
 מדינה:  ישראל 
 השתייכות:   צבא ההגנה לישראל  ההגנה צבא צ'כוסלובקיה
 תקופת הפעילות:  1932 – 1948 (ההגנה) 1948 – 1977 (צה"ל)
 דרגה:    תת-אלוף
 תפקידים בשירות
 הצנזור הצבאי הראשי  ראש ענף ביטחון שדה  מפקד הפיקוד השמיני
 
אבנר בר-און (17 באפריל 1909 – 3 בדצמבר 1998) היה הצנזור הצבאי הראשי של מדינת ישראל. הוא כיהן בתפקיד במשך 25 שנה בשתי קדנציות, בשנים 1951–1953 ובשנים 1955–1977, והשתחרר מצה"ל בדרגת תת-אלוף.
לאחר פרישתו מצה"ל

ב-1981 יצא לאור ספרו "הסיפורים שלא סופרו – יומנו של הצנזור הראשי" ובו סיפר על קורותיו בצנזורה. בין היתר סיפר על התמורות שחלו בגישתו. כך למשל, בתחילה, לפי דרישת הממונים פסל כל ידיעה על "טירטורים" בצה"ל. אך לדבריו, עם הזמן, ככל שהתגבשו דעותיו על תפקידה של הצנזורה ועל משמעות ההגדרה "ידיעה הפוגעת בביטחון", הלכה וגברה נכונותו להיכנס לעימותים עם קצינים בכירים ממנו. לדבריו, רק לאחר שנים הגיע למסקנה ש"האיפול הוא שיוצר את תנאי החממה שבהם מתרבים ה"טרטורים" – למרות העונשים; וכי כדי למנוע אותם עדיף לפרסם גם את מעשה ה"טרטור" וגם את העונש שנענש עושהו". ואז לא נעתר עוד להפצרות המפקדים וסירב להטיל איפולים על "טירטורים".
בר-און גם הודה בספר כי במקרים אחדים פעל על-פי תכתיבי הרמטכ"ל ובניגוד לדעתו המקצועית שלו ולכן לכאורה בניגוד לדין המחייב רשות מוסמכת להפעיל את סמכויותיה לפי שיקול דעתה המקצועי והעצמאי.
בר-און נפטר ב-3 בדצמבר 1998. הובא למנוחות למחרת בבית העלמין בהרצליה.
לקריאה נוספת

אבנר (ולטר) בר-און, סיפורים שלא סופרו – יומנו של הצנזור הראשי, ירושלים: הוצאת עידנים, 1981
הערות שוליים

↑  אתר "Billiongraves"
↑  המקבילה לדרגת סמל.
| --- | --- |
בקרת זהויות :  NLI: 987007305656505171  ISNI: 0000 0004 0274 7159  LCCN: n82148486  VIAF: 298576490   WorldCat (עם VIAF): 298576490
צעצוע של סיפור 5

| --- | --- |

לוגו הסרט
 הופק בידי:  פיקסאר
 מדבבים:  טים אלן (באז שנות-אור) 
 מדינה:  ארצות הברית 
 חברת הפקה:  פיקסאר, סרטי וולט דיסני 
 חברה מפיצה:  אולפני וולט דיסני 
 הקרנת בכורה:  19 ביוני 2026
 שפת הסרט:  אנגלית 
 סוגה:  סרט הרפתקאות, סרט קומדיה, סרט לכל המשפחה 
 סרט קודם:  צעצוע של סיפור 4
 סרטים בסדרה:  צעצוע של סיפור (זיכיון)
 דף הסרט ב־IMDb
 
צעצוע של סיפור 5 (באנגלית: Toy Story 5) הוא שמו המשוער של סרט הרפתקאות קומי בהנפשה ממוחשבת של אולפני פיקסאר. הסרט הוכרז רשמית על ידי מנכ"ל דיסני, בוב אייגר, בפברואר 2023. בפברואר 2024 הכריז אייגר כי הסרט ייצא לאקרנים ב-19 ביוני 2026.
תקציר העלילה

באוגוסט 2024, אנדרו סטנטון חשף כי בסרט הצעצועים יתמודדו מול המכשירים האלקטרונים וכן בכ-50 בובות של באז שנות אור הנשלטות על ידי מחשב.
מדבבים

טום הנקס – שריף וודי
טים אלן – באז שנות-אור
הפקה > רקע

בין השנים 2020 ל-2022, על רקע מגפת הקורונה והשפעותיה על הרגלי הצפייה של הציבור בסרטי קולנוע, ומסיבות נוספות, לא הוציאה פיקסאר סרטי אנימציה לאקרנים. הסרט "קדימה" הגיע לבתי הקולנוע, אך עבר במהרה לצפייה ביתית עקב התפשטות המגפה, והסרטים "נשמה", "לוקה" ו"אדומה אש" כלל לא הגיעו לבתי הקולנוע. מה שנגס משמעותית ברווחיותם. גם הסרט "שנות אור", שיצא לאקרנים, היה לסרט בעל ההכנסות הנמוכות ביותר בהיסטוריה של פיקסאר. על רקע זה, כמו גם על רקע הצלחתם של אולפני אנימציה אחרים להציג להיטים קופתיים, נאלצה דיסני, בעליה של פיקסאר, לגבש תוכנית להחזרת אולפני האנימציה שלה לרווחיות. לאור זאת, בשיחה עם בעלי המניות של דיסני בפברואר 2023, הודיע בוב אייגר, מנכ"ל החברה, כי בשנים הקרובות יתמקדו אולפני ההנפשה של וולט דיסני ופיקסאר בזיכיונות מצליחים שמהווים השקעה בטוחה, והכריז על הפקת שלושה סרטי המשך מזיכיונות רווחיים במיוחד, "לשבור את הקרח 3" ו"זוטרופוליס 2" מאולפני דיסני, ו"צעצוע של סיפור 5" מפיקסאר, שקודמיהם הרוויחו למעלה ממיליארד דולר כל אחד, והיו מועמדים או זכו בפרס אוסקר. במקביל הודיע אייגר על פיטוריהם של 7,000 מעובדי החברה, מהלך שצפוי לחסוך לדיסני 5.5 מיליארד דולר.
הפקה > ליהוק

ב-9 בפברואר אישר טים אלן כי ישוב לדבב את דמותו של באז שנות-אור בסרט זה, זאת לאחר שבסרט "שנות אור" דיבב את הדמות כריס אוונס. בספטמבר הודיע ג'ים הנקס כי טום הנקס ישוב לדבב את דמותו של שריף וודי.
הערות שוליים

↑  Wilson Chapman, ‘Frozen,’ ‘Toy Story,’ and ‘Zootopia’ Sequels in Development at Disney, February 8, 2023, Indiewire
↑  Barnhardt, Adam (7 בפברואר 2024). "Multiple Marvel Movies Missing From Disney CEO's Theatrical Schedule". ComicBook.com. ארכיון מ-7 בפברואר 2024. נבדק ב-7 בפברואר 2024. {{cite web}}:  (עזרה)
↑  Bechara, Diego Ramos (9 באוגוסט 2024). "Toy Story 5 Sets Andrew Stanton as Director and Writer, Teases Toys vs. Tech". Variety. נבדק ב-2024-08-10. {{cite web}}:  (עזרה)
↑  Smart, Jack; Mangalindan, JP (9 באוגוסט 2024). "Toy Story 5 First Look: Woody, Buzz, Jessie and the Gang Return for Their 'Next Chapter'". People. נבדק ב-2024-08-10. {{cite web}}:  (עזרה)
1 2  Bentz, Adam (27 בספטמבר 2023). "Tom Hanks' Toy Story 5 Return Seemingly Confirmed By His Brother". Screen Rant. ארכיון מ-28 בספטמבר 2023. נבדק ב-28 בספטמבר 2023. {{cite web}}:  (עזרה)
1 2  Jeremy Dick, Tim Allen Confirms His Return as Buzz Lightyear in Toy Story 5, Febuary 9, 2023, MovieWeb
↑  Anthony D'Alessandro, Pixar’s ‘Turning Red’ Skips Theaters & Heads To Disney+, January 7, 2022, Deadline
↑  Jesse Hassenger, Lightyear exemplifies one of Pixar’s recent running themes: failure, August 16, 2022, Polygon
↑  Emily Zogbi, Universal Is Crushing Disney at the Animated Box Office, February 7, 2023, CBR
↑  Anthony D'Alessandro, ‘Frozen’, ’Toy Story’ & ‘Zootopia’ Sequels In The Works, Disney CEO Bob Iger Says, February 8, 2023, Deadline
↑  Aaron Couch, ‘Toy Story,’ ‘Frozen’ and ‘Zootopia’ Sequels in the Works, Says Bob Iger, February 8, 2023, The Hollywood Reporter
משפחת סופר-על 2

| --- | --- |

כרזת הסרט בישראל
 בימוי:  בראד בירד
 הופק בידי:  ג'ון לאסיטר
 תסריט:  בראד בירד
 עריכה:  סטפן שפר 
 שחקנים ראשיים:  הולי האנטר
 מדבבים:  הולי האנטר (נערת הגומי (דיסני)) סופיה בוש (Voyd) קתרין קינר (Evelyn Deavor) ג'ונתן בנקס (Rick Dicker) בראד בירד (עדנה מוד (דיסני)) פיל למאר (Krushauer, He-Lectrix) Bill Wise (Screenslaver) שרה ואוול (ויולט פאר (דיסני)) ג'ון רצנברגר (The Underminer) סמואל ל. ג'קסון (Frozone) קרייג טי. נלסון (מר סופר-על) איזבלה רוסליני בוב אודנקירק Paul Eiding 
 מוזיקה:  מייקל ג'אקינו
 מדינה:  ארצות הברית ארצות הברית
 חברת הפקה:  אולפני וולט דיסני אולפני פיקאסר
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  15 ביוני 2018 (ארצות הברית) 14 ביוני 2018 (ישראל)
 משך הקרנה:  118 דק' 
 שפת הסרט:  אנגלית
 סוגה:  אנימציה, מדע בדיוני, פעולה
 הכנסות:  1.243 מיליארד דולר
 הכנסות באתר מוג'ו:   theincredibles2
 סרט קודם:  משפחת סופר-על
 אתר רשמי
 דף הסרט ב־IMDb
 
משפחת סופר-על 2 (באנגלית: 2 Incredibles) הוא סרט גיבורי-על בהנפשה ממוחשבת של פיקסאר ודיסני. הסרט יצא לאקרנים ב-14 ביוני 2018. את הסרט ביים בראד בירד שביים וכתב גם את הסרט הראשון בסדרה. נכון ל-2024 הסרט נמצא במקום ה-25 ברשימת הסרטים המכניסים ביותר בכל הזמנים, שהשיא שלו היה המקום ה-15.
לפני הקרנת הסרט בקולנוע, הוקרן סרט קצר מחברת "פיקסאר" בשם "באו", אשר זכה בפרס אוסקר לסרט המונפש הקצר הטוב ביותר.
עלילה

כשלושה חודשים לאחר מפלתו של סינדרום, משפחת פאר - בוב, הלן, חץ, ויולט וג’ק-ג’ק - ממשיכים להילחם בפשע כ-"משפחת סופר-על". לאחר שכשלו בעצירת קודח המנהרות (אשר הופיע בסופו של הסרט הראשון) משוד בנק מטרוויל, הרשויות מתחילות לדאוג מרמת ההרס שנגרמה. כתוצאה מכך, ריק דיקר, הסוכן החשאי, מיידע את משפחת פאר שהתוכנית להעברת גיבורי-על ושילובם בחברה נסגרה, ובכך נאלצים כל גיבורי העל ברחבי התבל לשמור על זהותם הסודית כדי שלא ייחשפו. בוב והלן, יחד עם חבר המשפחה לוציוס בייסט - גיבור העל פריזון - מגיעים אל וינסטון דיבור, מעריץ גיבורי-על, טייקון טלקומוניקציה והבעלים של דבטק, אשר רוצה להשיב את תמיכת הציבור בגיבורי העל.
הלן פאר, הנחשבת בעיניו כגיבורת העל "הכי לא מזיקה", נבחרת כמובילת הפרויקט ונשלחת אל העיר ניו אברם, תחת זהותה הישנה כ-"נערת הגומי". כחלק מהתוכנית, וינסטון מספק למשפחה בית חדש, בוב מטפל בילדים בזמן בו הלן לא נמצאת. בהיעדרה, בוב מגלה כי גם ג'ק-ג'ק ניחן בכוחות-על רבים, אך מתקשה לשלוט עליו. בחיפוש אחר עזרה, בוב לוקח את ג'ק-ג'ק אל עדנה מודה, חברת משפחה ומעצבת תלבושת לגיבורי-על, אשר מסכימה לעזור לאחר שמגלה כי לתינוק יש כוחות-על פעילים. בינתיים, הלן מתעמתת עם משעבד המסך (נקרא הטלווירוס בדיבוב העברי) - נבל מסתורי שפורץ למסכים על מנת להפנט את תושבי העיר.
לאחר שמצילה את השגרירה מידיו של משעבד המסך, היא מנסה להביסו, ומגלה שאינו אלא שליח פיצה זוטר, אשר אינו מודע למעשיו. בחגיגות תבוסתו של משעבד המסך בביתו של דיבור, הלן מגלה כי שליח הפיצה נשלט בידי מסכים היפנוטיים הנמצאים בתוך משקפיו. לפני שמספיקה לדווח על כך, אוולין דיבור, אחותו של וינסטון, גוברת עליה בכך שמצמידה אליה את משקפיו של משעבד המסך. אווילין מתגלה כראש שמאחורי משעבד המסך - היא רואה בגיבורי העל כאיום על החירות האנושית, היא לועגת למטרתו של אחיה, ומתכננת לשטוף את מוחם של מנהיגי העולם כדי שגיבורי העל לא יהפכו לחוקיים. אוולין אורבת לבוב וללוציוס, המלכודת שלה מצליחה, והיא מרכיבה גם עליהם את משקפי ההיפנוזה.
חץ, ויולט, וג'ק-ג'ק, לבושים בבגדי גיבורי-העל אשר עיצבה להם עדנה, מתגנבים אל ספינתו של דיבור כדי להציל את הוריהם, בעוד מנהיגי העולם נפגשים שם כדי לשמוע על גיבורי העל. לאחר שהם מצילים את הוריהם ואת לוציוס, החבורה מגלה כי אוולין מתכננת לחסל את המנהיגים בכך שהספינה מאבדת שליטה ועומדת להתרסק. מתפתח קרב על הספינה, בעוד היא דוהרת אל העיר ניו-אברם, ללא שליטה. החבורה מנסה למנוע את האסון, בעוד הלן מתעמתת עם אוולין שמנסה לברוח. בעקבות ההרפתקאה התוכנית להעברת גיבורי-על ושילובם בחברה חוזרת, הודות לתגובות האוהדות לשובם של גיבורי העל, ובכך, למעשה, גיבורי העל שבים להיות חוקיים.
הדמויות הראשיות ומדבבים

| דמות | תיאור | מדבבים באנגלית | מדבבים בעברית |
| --- | --- | --- | --- |
| הלן פאר ("נערת הגומי") | האמא במשפחה. הדמות הראשית בסרט השני בשונה מבסרט הראשון. מניעה את העלילה. גופה גמיש מאוד ויכול להימתח לכמה עשרות מטרים. | הולי האנטר | דקלה הדר |
| בוב פאר ("מר סופר-על") | אב המשפחה. נשאר לשמור על הילדים לאחר שהלן יצאה להילחם בפשע. גופו חזק ובעל כוח גופני רב. | קרייג טי. נלסון | אלון נוימן |
| ויולט פאר | הבת הבכורה במשפחה. בעלת כוחות להפוך לבלתי נראית וליצור שדות כוח. | שרה ואוול | מאיה לבני |
| חץ-מקשת רוברט פאר ("חץ", בגרסה האנגלית נקרא "דאש") | הילד השני במשפחה. יכול להזיז את גופו במהירות מהר מהגבול האנושי. | האק מילנר | גבריאל כהן |
| ג'ק-ג'ק פאר | הבן הקטן שמתחיל להפגין יכולות-על מגוונות. | איליי פוסיל | מייה קדוש |
| לוסיוס בסט ("פריזון") | החבר הכי טוב של בוב. בעל היכולת ליצור קרח ושלג מהמים שבאוויר. | סמואל ל. ג'קסון | אסף פריינטא |
| וינסטון דיבר | מנהל חברת תקשורת גדולה בשם DevTech יחד עם אחותו אוולין. מעריץ גיבורי על ורוצה להחזיר את גיבורי העל על ידי שיפור תדמיתם | בוב אודנקירק | דודו ניב |
| אוולין דיבר / "משעבד המסך" ("הטלווירוס" בדיבוב לעברית) | אחותו הגדולה של ווינסטון וגאונת מחשבים. מתגלה כנבל הראשי של הסרט שמשתמש במשקפיים מיוחדים כדי להפנט אנשים. | קתרין קינר | שירלי לילו |
| עדנה מודה | מעצבת אופנה המכינה בין היתר חליפות לגיבורי על ואחרים. | בראד בירד | אלחי לויט |
| ריק דיקר | סוכן ממשלתי שאחראי לעזור למשפחת פאר להישאר אנונימיים. כאשר המחלקה שלו נסגר, משפחת פאר נותרת ללא תמיכה. | ג'ונתן בנקס | יורם יוספסברג |
| טוני ריידינגר | מושא אהבתה של ויולט. | מייקל בירד | מורן סופר |
| קרן ("ווייד") | גיבורת על מתחילה. בעלת יכולת ליצור פורטלים המסוגלים להעביר ולהעלים אובייקטים. מעריצה צעירה של נערת הגומי. | סופיה בוש | ספיר דרמון |
| "קראשהאוור" | גיבור על מתחיל. בעל כוח טלקנטי למחוץ דברים. | פיל לאמאר | יפתח אופיר |
| "הלקטריקס" | גיבול על מתחיל. בעל כוח שליטה בחשמל. | פיל לאמאר | יפתח אופיר |
| גאס ברנס ("ריפלוקס") | גיבור על מתחיל, אך מבוגר. יכול להקיא לבה. | פול איידינג | יפתח אופיר |
| השגרירה סליק | עובדת ציבור ממשלתית התומכת בלגליזציה של גיבורי על. | איזבלה רוסליני | ענת ניב |
| "קודח המנהרות" | נבל-על, הופיע לראשונה בסוף הסרט הקודם. | ג'ון רצנברגר | מיכה אוזין סליאן |
| ראש העיר | ראש העיר של ניו-ארובם | בארי בוסטוויק | יהויכין פרידלנדר |
| האני בסט | אשתו של פריזון. | קימברלי אדייר קלארק | שירלי לילו |
| צ'אד ברנטלי | מנחה תוכנית אירוח. | אדם גייטס | אוהד שחר |
הפקה

ב-2007 ציין בראד בירד, שביים את הסרט הראשון, שהוא פתוח לרעיון של סרט המשך, במידה שיחשוב על רעיון שיהיה טוב יותר מזה של הסרט המקורי: "יש לי חלקים שנראים לי טובים, אך אין לי את התמונה הכוללת." בראיון במאי 2013 ציין שוב הבמאי שיהיה מעוניין לכתוב סרט המשך. "חשבתי על זה. אנשים חושבים שלא, אבל אני כן. כי אני אוהב את הדמויות הללו ואוהב את העולם הזה. אני ממשש את סנטרי ומגרד בראשי. יש לי הרבה, הרבה אלמנטים שיעבדו לדעתי היטב בעוד סרט 'סופר-על', ואם אצליח לגרום להם להתחבר, בטח ארצה לעשות זאת."
במרץ 2014, במהלך פגישה עם משקיעים, אישר בוב אייגר, מנכ"ל דיסני, שפיקסאר עובדת על סרט המשך ל"משפחת סופר-על", כשבירד חוזר לכיסא הבמאי והתסריטאי. מאוחר יותר באותו החודש סיפר סמואל ל. ג'קסון לאתר הבריטי דיגיטל ספיי שיחזור כנראה לדבב את דמותו של פרוזון בסרט ההמשך. באפריל 2015 סיפר בירד ל-NPR שהחל בכתיבת התסריט לסרט ההמשך. במאי 2015 אישר בירד ש"משפחת סופר-על 2" יהיה סרטו הבא, מיד אחרי בחזרה למחר. הוא הוסיף שהסרט לא ישקף מגמות חדשות בשוק סרטי הסופר-גיבורים מאחר שלדבריו "זה לא דבר שנראה לי שיכול להישאר מעניין לאורך זמן. עבורי החלק המעניין אף פעם לא היה עניין כוחות העל, אלא הדינמיקה המשפחתית ואיך נושא כוחות העל נכנס לתוך זה."
באוגוסט 2015 נחשף הלוגו לסרט במסגרת אירוע דיסני אקספו D23. באוקטובר 2015 אישר בירד שמייקל ג'אקינו ילחין גם את הפסקול של סרט ההמשך. בנובמבר 2016 אושר שהולי האנטר תשוב לדבב את דמותה של נערת הגומי, הלן פאר.
יציאה לאקרנים

הסרט היה מתוכנן לצאת לאקרנים ב-21 ביוני 2019, אך ב-26 באוקטובר 2016 הוקדם תאריך היציאה ל-15 ביוני 2018, והתאריך המקורי עבר ל"צעצוע של סיפור 4" שהפקתו התעכבה יחסית לתהליך ההפקה של סרט זה.